ತಾಯಿಯ ಅಮೆಜಾನ್ ಖಾತೆಯಲ್ಲಿ ಬರೋಬ್ಬರಿ 2.47 ಲಕ್ಷದ ಸಾಮಾಗ್ರಿ ಆರ್ಡರ್ ಮಾಡಿದ ಬಾಲಕಿ

ವಾಷಿಂಗ್ಟನ್: ತಾಯಿಯ ಅಮೆಜಾನ್ (Amazon) ಖಾತೆಯಿಂದ ಪುಟ್ಟ ಬಾಲಕಿ ಬರೋಬ್ಬರಿ 3 ಸಾವಿರ ಡಾಲರ್(ಅಂದಾಜು 2.47 ಲಕ್ಷ ರೂ.) ಮೌಲ್ಯದ ವಸ್ತುಗಳನ್ನು ಆರ್ಡರ್ (Order) ಮಾಡಿದ ಘಟನೆ ಅಮೇರಿಕದಲ್ಲಿ (America) ನಡೆದಿದೆ.

ಅಮೇರಿಕಾದ ಮ್ಯಾಸಾಚೂಸೆಟ್ಸ್‌ನಲ್ಲಿ ಈ ಘಟನೆ ನಡೆದಿದೆ. ಐದು ವರ್ಷದ ಲೀಲಾ ವರಿಸ್ಕೋ ಎಂಬ ಬಾಲಕಿ ಕಾರಿನಲ್ಲಿ ಮನೆಗೆ ಹೋಗುತ್ತಿದ್ದ ಸಂದರ್ಭ ತನ್ನ ತಾಯಿಯ ಮೊಬೈಲ್‌ನಲ್ಲಿ (Mobile) ಆಟವಾಡುತ್ತಿದ್ದಳು. ಹೀಗೆ ಆಟವಾಡುತ್ತಾ ಅರಿವಿಲ್ಲದೆ ತಾಯಿಯ ಅಮೆಜಾನ್ ಖಾತೆಯಿಂದ 3 ಸಾವಿರ ಡಾಲರ್ ಮೌಲ್ಯದ ವಸ್ತುಗಳನ್ನು ಆರ್ಡರ್ ಮಾಡಿದ್ದಳೆ. ಇದನ್ನೂ ಓದಿ: ರಂಜಾನ್ ಸಂದರ್ಭ ಸಂಗೀತ ನಿಷೇಧ – ಅಫ್ಘಾನಿಸ್ತಾನದ ಮಹಿಳಾ ರೇಡಿಯೋ ಸ್ಟೇಷನ್ ಮುಚ್ಚಿದ ತಾಲಿಬಾನ್

ಈ ಆರ್ಡರ್ 10 ಮೋಟಾರ್ ಸೈಕಲ್‌ಗಳು (Motar Cycle) ಹಾಗೂ 10 ಜೋಡಿ ಕೌಗರ್ಲ್ ಬೂಟುಗಳನ್ನು (Cowgirl Boots) ಒಳಗೊಂಡಿತ್ತು. ಅಮೆಜಾನ್ ಖಾತೆಯಿಂದ ಯಾರು ಆರ್ಡರ್ ಮಾಡಿದ್ದಾರೆ ಎಂಬುದನ್ನು ತಿಳಿದುಕೊಳ್ಳಲು ತಾಯಿ ಜೆಸ್ಸಿಕಾ ನ್ಯೂನ್ಸ್ ತನ್ನ ಅಮೆಜಾನ್ ಖಾತೆಯ ಹಿಸ್ಟರಿ ಪರಿಶೀಲಿಸಿದ್ದಾರೆ. ಈ ವೇಳೆ ಸತ್ಯಾಂಶ ಹೊರಬಂದಿದೆ. ಇದನ್ನೂ ಓದಿ: ಅಬ್ಬಾ..! ಇದೆಂಥಾ ಮೀನು? – ಡೆಡ್ಲಿ ಫಿಶ್‌ ಸೇವಿಸಿ ಮಹಿಳೆ ಸಾವು; ಕೋಮಾದಲ್ಲಿ ಪತಿ

ಮಗಳು ಅರಿವಿಲ್ಲದೇ ತನಗೆ ಬೇಕಾದ ಆಟಿಕೆಗಳು ಹಾಗೂ ಬೂಟುಗಳನ್ನು ಆಯ್ಕೆ ಮಾಡಿ ಅಮೆಜಾನ್ ಅಪ್ಲಿಕೇಷನ್‌ನಲ್ಲಿ ‘ಬಯ್ ನೌ’ (Buy Now) ಎಂಬುವುದರ ಮೇಲೆ ಕ್ಲಿಕ್ ಮಾಡಿದ್ದಾಳೆ ಎಂದು ತಾಯಿ ಜೆಸ್ಸಿಕಾ ನ್ಯೂನ್ಸ್ ಸ್ಪಷ್ಟನೆ ನೀಡಿದ್ದಾರೆ. ಅಷ್ಟೇ ಅಲ್ಲದೇ ಬೂಟುಗಳು ಹಾಗೂ ಅರ್ಧದಷ್ಟು ಮೋಟಾರ್ ಸೈಕಲ್‌ಗಳನ್ನು ರದ್ದುಗೊಳಿಸಿದ್ದೇನೆ. ಆದರೆ ಉಳಿದ ಐದು ಮೋಟಾರ್ ಸೈಕಲ್‌ಗಳು ಹಾಗೂ ಒಂದು ಜೀಪ್ ಅದಾಗಲೇ ಶಿಪ್ (Ship) ಆಗಿದ್ದರಿಂದ ಅದನ್ನು ರದ್ದುಗೊಳಿಸಲು ಸಾಧ್ಯವಾಗಲಿಲ್ಲ ಎಂದು ಹೇಳಿದ್ದಾರೆ. ಇದನ್ನೂ ಓದಿ: ಇಟಲಿಯಲ್ಲಿ ಇಂಗ್ಲಿಷ್ ಭಾಷೆ ಬ್ಯಾನ್ – ಸಂವಹನ ನಡೆಸಿದರೆ ಭಾರೀ ದಂಡ

ಮಗಳು ಅರಿವಿಲ್ಲದೇ ಮಾಡಿರುವ ತಪ್ಪಿನಿಂದ ತಾಯಿ ಆಕೆಯನ್ನು ಶಿಕ್ಷಿಸದೇ ಆಕೆಗೆ ಕಲಿಕೆಯ ಪಾಠವನ್ನು ಹೇಳಿದ್ದಾರೆ. ಇದನ್ನೂ ಓದಿ: ಚೀನಾದ ಕಾಲೇಜಿನಲ್ಲಿ ವಿದ್ಯಾರ್ಥಿಗಳಿಗೆ ಲವ್‌ ಮಾಡಲು ಒಂದು ವಾರ ರಜೆ